Newsgroup: italia.trieste.discussioni
Titolo: Indicator de velocità verso Muggia

Quel bel indicator luminoso che xe dopo el vialon de via flavia, verso
muggia, dopo la curva, mostra solo a quanto che se va o fa le foto ?
el xe bel preciso me par. comunque me sfugi perché mai là xe el limite
de 50...
Gabriele

El limite iera 70, e proprio là el tornava a 50. Siccome tutti passava come 
aeroplani comunque, i ga messo i 50 anche sul dritto, dove che i se pol 
metter con l'auto e far posti de blocco per multar i "avieri" de passaggio.
Comunque xe solo un avvertimento, sennò mi sarìo za sottozero coi punti!
Lo uso per tarar el tachimetro, solo che oltre i 80 me par che perdi qualche 
colpo!
;-)
Eliog. 

 colpo!
ahh alora vol dir che te son za 'nda a 80  e per questo...... zachete diese 
punti in meno.
mi inveze ne go ancora 22  quindi gnanca un cava' e spero tanto che no i me 
cavi mai nau.
tanto comunque go' el cogna' tubo che quindi qualche volta poderia anche 
serar tuti e do i oci e lasarme 'ndar 


Diseva un :  " non ti arresto ma ti tengo d'occhio "
 Saluti


Ma dove vien fatta la misura esattamente, se riva a capir ?
Comunque no me iero mai acorto prima che oltre ala velocità i te disi
anche i punti che te vignissi scaladi. Però ripeto che me par un limite
mona i 50 là.
Gabriele

 Gabriele
dighe al proprietario del muretto dopo la curva ..... a ogni piova  el 
furbo de turno ghe buttava so el muro con l'auto

Però ripeto che me par un limite mona i 50 là.
vero, ma oltre che al paron del mureto, domandighe alle decine de
persone che ogni anno:
a) se chianta su un dei platani del viale
b) le vien tirade soto sule striche pedonali (e anca mi una volta ghe
son 'nda sai vizin)
Ciao,
Moreno
-- 
http://www.msdomustech.it

 son 'nda sai vizin)
I se schianta sul dritto ? ah ma alora no xe una question de velocità,
ma de no saver guidar propio !
Ben se i se schianta, sarà un mona de meno in giro...
No gavevo pensà ale striche pedonali, perché  me par ovio che la curva
xe de farla con atenzion.
Gabriele

 xe de farla con atenzion.
MAI MOLLAR! SEMPRE ANDAR!!!
Se te vol tegnìr alta la media TS-Aquilina te devi pur ris'ciar qualcosìna 
(tipo gente uscida dall'agraria sul cofano, o similare)!
;-D
Xe veramente gente matta! Ogni tanto, per schivàr le auto in colonna, i 
finissi perfìn nel distributòr! E i fa finta de far gasolio o benzina, 
perciò che no i li cioghi pe'l cul!!!
Eliog.

auto, camper e quant'altro!
no, almeno non ancora.
de quel che so (ma podesi sbaiarme) un velox fisso devi esser segnalado
almeno tot metri prima.
el problema xe che tot metri prima xe comun de s. dorligo mentre le
multe le faria el comun de muja... :-)
insoma, un meti el cartel, l'altro ciapa i skei... :-)
cmq no so se xe questa la vera ragion o cossa...
cmq go abità più de 20 ani ad Aquilinia e de tiri ghe ne go visti: se un
se schianta su un platano perché camina come un danà pol anche esser
afari sui; però se el se ingruma un povero pedon, un col scuter o un
altra auto, beh, el discorso xe un tantin diverso. Quindi personalmente,
nonostante non sia certo un polenton co guido, preferiso andar pian in
tochi come quei e, secondo mi, xe forse un dei pochi posti dove
effettivamente el limite xe giusto e va rispetado.
opinion personale, ovviamente...
